**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Latvijas Nacionālais mākslas muzejs (turpmāk – LNMM) lūdz finansējumu 146 791 latu apmērā sakarā ar muzeja galvenās ēkas Kr. Valdemāra ielā 10a, Rīgā restaurācijas, rekonstrukcijas un jaunbūves darbu uzsākšanu, jo nepieciešami līdzekļi papildus izdevumiem, kas saistīti ar muzeja krājuma un biroja telpu pārvietošanu no muzeja galvenās ēkas uz pagaidu telpām.  LNMM galvenā ēka – valsts nozīmes arhitektūras piemineklis – atrodas UNESCO Pasaules kultūras un dabas mantojuma sarakstā iekļautā objekta – Rīgas vēsturiskā centra – teritorijā. Baltijā pirmā īpaši muzeja vajadzībām būvētā ēka bez kapitālā remonta ir kalpojusi kopš 1905. gada, tāpēc ir nepieciešams veikt ēkas rekonstrukciju un restaurāciju ar mērķi:   1. atjaunot valsts nozīmes arhitektūras pieminekli, saglabājot tā kultūrvēsturisko vērtību (autentiskumu) un nodrošinot objekta sabiedrisko pieejamību, kā arī uzlabojot vides kvalitāti objektā un tam piegulošajā pilsētas teritorijā; 2. radīt mūsdienīgu muzeja infrastruktūru mākslas darbu eksponēšanai un saglabāšanai, kā arī izveidot optimālu vidi sabiedrības izglītošanai un saturīgai brīvā laika pavadīšanai muzeja telpās.   Darbu veikšanai ir piesaistīts Eiropas Savienības struktūrfondu finansējums 3.4.3.2.aktivitātē „Sociālekonomiski nozīmīgu kultūras mantojuma objektu atjaunošana” un Rīgas domes finansējums. 2013.gada 22.janvārī tika parakstīts līgums starp Rīgas domes Īpašuma departamentu un būvfirmu RE&RE par restaurācijas, rekonstrukcijas un jaunbūves darbu veikšanu.  Ir saņemtas visas būvatļaujas darbu uzsākšanai.  Paralēli ir jāveic ēkas atbrīvošana, ko LNMM jau ir uzsācis un plāno realizēt apmēram divu mēnešu laikā.  Veicamo darbu apjoms:   1. Pastāvīgo ekspozīciju demontāža un pakošana. 2. Glabātuvēs atrodošos mākslas darbu pakošana (kopā apm. 30 000 vienības – gleznas, skulptūras, grafikas darbi, mēbeles u.c.). 3. Mākslas darbu pārvietošana uz jaunām glabāšanas telpām un izvietošana tajās (transports, loģistika, krāvēju pakalpojumi). 4. Bibliotēkas krājuma (apm. 24 000 vienību) pakošana un pārvietošana, bibliotēkas mēbeļu (ēkā atrodas kopš pirmsākumiem) pārvietošana. 5. Glezniecības un grafikas restaurācijas darbnīcu pārvietošana un uzstādīšana jaunā vietā, lai varētu turpināt nepārtrauktu restaurācijas procesu, sagatavojot krājumu eksponēšanai izstādēs un pastāvīgajā ekspozīcijā pēc rekonstrukcijas pabeigšanas. 6. Darbinieku darbavietu un biroja tehnikas pārvietošana (20 darba vietas). 7. Saimnieciskā inventāra un materiālu pārvietošana. 8. IT sakaru nodrošināšana. 9. Telpu nomāšana un iekārtošana krājuma un restaurācijas izvietošanai. 10. Telpu nomāšana un iekārtošana LNMM centrālo biroju izvietošanai.   2013.gada 1.februārī tika parakstīts līgums par telpu nomu Rīgā, Bauskas ielā 20 par telpām krājuma un restaurācijas darbnīcu novietošanai. Šobrīd ir parakstīts arī līgums ar VAS “Valsts nekustamie īpašumi” par telpu nomu biroju vajadzībām Rīgā, Kaļķu ielā 24.  Izdevumi komunālajiem maksājumiem LNMM galvenajā ēkā sastāda 58 080 latu gadā (mēnesī 4 840 latu). 2013.gada februārī – aprīlī maksājumi būs jāveic par visām telpām – gan esošajām gan no jauna nomātajām vienlaikus, kas ir saistīts ar pārcelšanās procesa ilglaicīgumu. LNMM 2013.gadā papildus nepieciešams146 791 lats, lai segtu izdevumus, kas saistīti ar LNMM krājuma un biroja telpu pārvietošanu no muzeja galvenās ēkas Kr. Valdemāra ielā 10a uz pagaidu telpām. Maksas pakalpojumi un citi pašu ieņēmumi LNMM (Kr.Valdemāra ielā 10a) 2012.gadā - 77 571 lats, 2013.gada janvārī un februārī - 10 660 lati. Tā kā LNMM no 2013.gada 11.februāra ēka tiek slēgta sakarā ar rekonstrukciju un restaurāciju, šajā laika periodā ieņēmumi no maksas pakalpojumiem un citiem pašu ieņēmumiem LNMM (Kr.Valdemāra ielā 10a) nebūs. Maksas pakalpojumi, kas gūti, sniedzot pakalpojumus Latvijas Nacionālā mākslas muzeja ēkā Kr.Valdemāra ielā 10a, saskaņā ar 2011.gada 23.maija Ministru kabineta noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” līdz šim tika izmantoti iestādes vadībā un administrācijā nodarbināto darbinieku un citu darbinieku darba algas un ar šīm algām saistīto valsts sociālās apdrošināšanas obligātās iemaksu segšanai, pamatlīdzekļu remonta un ekspluatācijas izdevumiem, telpu apkures un apgaismošanas izdevumiem, nomas maksai un apdrošināšanas maksājumiem, vispārējas nozīmes palīgmateriāliem un citiem ar attiecīgā maksas pakalpojuma sniegšanu netieši saistītiem izdevumiem.  Tāpēc kompensācijas mehānismam ir jābūt tādam, lai nosegtu neiegūtos ieņēmumus, lai varētu segt izdevumus par krātuvju un restaurācijas telpām Bauskas ielā, Rīgā un par biroja telpām Kaļķu ielā, Rīgā.  Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.””  LNMM galvenās ēkas Kr.Valdemāra ielā 10a restaurācijas, rekonstrukcijas un jaunbūves darbu laikā būs nepieciešami papildus līdzekļi 2014. un 2015.gadā krātuvju, restaurācijas un biroja telpu uzturēšanas izdevumiem.  Papildus finansējumu nepieciešams paredzēt 2014.gadā 98 790 latu apmērā un 2015.gadā 98 790 latu apmērā likumprojekta „Par vidēja termiņa budžeta ietvaru 2014.-2016.gadam” un likumprojekta „Par valsts budžetu 2014.gadam” sagatavošanas laikā. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt LNMM 146 791 latus, lai segtu izdevumus, kas saistīti ar LNMM krājuma un biroja telpu pārvietošanu no muzeja galvenās ēkas Kr. Valdemāra ielā 10a uz pagaidu telpām, kā arī nepieciešams paredzēt papildus finansējumu LNMM 2014.gadā 98 790 latus un 2015.gadā 98 790 latus likumprojekta „Par vidēja termiņa budžeta ietvaru 2014.-2016.gadam” un likumprojekta „Par valsts budžetu 2014.gadam” sagatavošanas laikā. |
| 5. | Projekta izstrādē iesaistītās institūcijas | Kultūras ministrija un Latvijas Nacionālais mākslas muzejs |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **146,8** | **0** | **0** | **0** |
| 2.1. valsts pamatbudžets | 0 | 146,8 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-146,8** | **0** | **0** | **0** |
| 3.1. valsts pamatbudžets | 0 | -146,8 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **146,8** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai segtu izdevumus, kas saistīti ar LNMM krājuma un biroja telpu pārvietošanu no muzeja galvenās ēkas Kr. Valdemāra ielā 10a uz pagaidu telpām, nepieciešami 146 791 lati.  Galvenās prognozējamās preču un pakalpojumu izdevumu pozīcijas, kas nepieciešamas 2013.gadā:   1. Krātuvju un restaurācijas telpu nodrošināšana Bauskas ielā, Rīgā - 78 048 latu; 2. Biroja telpu nodrošināšana Kaļķu ielā, Rīgā - 26 753 latu; 3. Transporta izdevumi- 24 200 latu; 4. Iepakošanas un kraušanas darbu veikšana, eksprešu pakalpojumi - 10 000 latu; 5. Iepakojuma materiāli-  4790 latu; 6. Utilizācija- 3 000 latu.   Galvenās prognozējamās preču un pakalpojumu izdevumu pozīcijas, kas nepieciešamas 2014.gadā:   1. Krātuvju un restaurācijas telpu nodrošināšana Bauskas ielā, Rīgā – 76 904 latu; 2. Biroja telpu nodrošināšana Kaļķu ielā, Rīgā – 21 886 latu;   Šādi izdevumi LNMM nepieciešami arī 2015.gadā. Detalizēts izdevumu aprēķins pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta pielikumā prognozējamie izdevumi, kas saistīti ar Latvijas Nacionālā mākslas muzeja krājuma un biroja telpu pārvietošanu no muzeja galvenās ēkas Kr.Valdemāra ielā 10a uz pagaidu telpām, izmaksas pārcelšanās izdevumiem norādītas iekļaujot pievienotās vērtības nodokli.  Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.  Jautājumu par 2014.un 2015.gadā papildu nepieciešamo finansējumu 98 790 latu apmērā Latvijas Nacionālajam mākslas muzeja krātuvju, restaurācijas un biroja telpu uzturēšanas izdevumu segšanai ēkas Kr.Valdemāra ielā 10a rekonstrukcijas laikā ir skatāms likumprojekta „Par vidēja termiņa budžeta ietvaru 2014.-2016.gadam” un likumprojekta „Par valsts budžetu 2014.gadam” sagatavošanas laikā. | | | | |

*Anotācijas II, IV, V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija, Finanšu  ministrija un Latvijas Nacionālais mākslas muzejs. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre                                                           Ž.Jaunzeme – Grende

Vīza: Valsts sekretārs G.Puķītis

2013.03.15. 13:54

1532

D.Vīksne

Tālr. 67330256; fakss 67330293

[Diana.Viksne@km.gov.lv](mailto:Diana.Viksne@km.gov.lv)